SZF.ÖTS BÉLA : AZ 1917. ÉVI MADÁRGYŰRŰZÉSEM EREDMÉNYE 233 



Az 1917. évi madárgyűrűzésem eredménye. 



Irta ID. SZEÖTS BÉLA. 



Madártani munkásságomban ez évben fordulat állott be, amennyi- 

 ben Tavarnától, eddigi tapasztalataim szinterétől megváltam. 



Új működési terem Miskolcz vidékén kezdődik és belenyúlik a 

 Bükk-hegység kies Szinva-völgyébe, Hámorba. Ez a hely az, amelyben 

 feledhetlen emlékű főnökünk és nagybátyám — Herman Ottó — el- 

 vonulva a világ zajától, kifáradt testét és lelkét pihentette, hogy aztán 

 felfrissülve folytassa hasznos, de terhes munkáját. 



Ilyen mobilizált viszonyok között €z évben nem végezhettem oly 

 munkát, mint más években. A fecskék és elfoglalt fészekodvak fiókáinak 

 meggyűrűzése egészen elmaradt, mivel költözködésem épen ez időre 

 esett. A cinkék kóborlására, illetve megtelepíthetésére vonatkozó téli 

 gyűrűzést azonban elvégeztem és az elért eredmény után már be is 

 fejezhetem erre vonatkozó kísérleteimet. Az erre vonatkozókat a követ- 

 kezőkben foglalom össze. 



Az idei (1916/17) meglehetősen enyhe tél azon részét vártam be, 

 amelyben az időjárás keményebbre változott. Szemelőtt tartva azt is, 

 hogy az idő az előbbi években végzett gyűrűzésekkel meglehetősen 

 összeessék. A keményebb idő január hó utolsó hetében be is állott. 

 26-án tehát az ismert cinkefogót a szokott helyre a dúc-etetőmhöz fel- 

 állítottam. Az első madár, amely rajtavesztett, az etetőt szorgalmasan 

 látogató nagy fakopáncs (Detidrocopus major) volt. Erre rá is tettem a 

 897. számú rigógyűfűt és másik lábára a seregélyeknél jól bevált sima 

 gyűrűt is a további megfigyelések megkönnyítésére. 



Ezen az első borult, de elég hideg napon, a hőmérő —7 C° muta- 

 tott, a nagy fakopáncson kívül 22 madarat fogtam. És pedig 20 szen- 

 einkét (Parus major), 1 barátcinkét (Parus palustris) és 1 csuszkát 

 (Sitta europaea). Már ezek között is voltak, amelyek személyes jó isme- 

 rőseim. 



A következő napon, január 27-én, 9 széncinke, 1 fenyőcinke (Parus 

 ater), 1 barátcinke, 1 kékcinke (Parus coeruleus) és 1 csuszka kapta 

 meg gyűrűjét. A harmadik fogónap január 29-ike 12 madárral számol 

 be. Ezután az idő hirtelen enyhére fordult, így a fogás is kisebb ered- 

 ményeket hozott. Január 31-től febr. 3-ig 15 széncinkét és 1 kékcinkét 

 fogtam. 



5-én kissé hidegebb időben változatosabbá vált a foglyok faja: 

 1 nagy fakopáncs, 1 fenyőpinty (Fringilla m ontif ringilla), 3 kékcinke és 

 ö széncinke került a fogóba. 



